Mestská časť Bratislava – Nové Mesto

Materiál na rokovanie
Mimoriadneho miestneho zastupiteľstva
dňa: 26.06.2014

Návrh

na schválenie prípadu osobitného zreteľa týkajúceho sa prenájmu časti nebytových priestorov Základnej školy s materskou školou so sídlom Cádrova 23 v Bratislave pre PaedDr. Janu Asaro, trvale bytom Šancová 3573/31 v Bratislave  

Predkladá:						       Materiál obsahuje:
PaedDr. Miroslava Komorníková	 1. Návrh uznesenia
riaditeľka školy	 2. Dôvodovú správu		         	 3. Žiadosť zo dňa 19.05.2014 	       
	 4. Pôdorys priestorov		       	 5. Plán plánovaných stavebných prác

    
							       
Spracovateľ:						       Stanovisko právnej skupiny:
PaedDr. Miroslava Komorníková				- nie je potrebné
riaditeľka školy

Na rokovanie prizvať:
● spracovateľa

jún 2014

Návrh uznesenia

Miestne zastupiteľstvo mestskej časti Bratislava - Nové Mesto
s ch v a ľ u j e
1.   prenájom časti stavby základnej školy – Cádrová ul. súpisné číslo 1021 na parc. č. 6128/5, evidovanej na liste vlastníctva číslo 3686 pre katastrálne územie Vinohrady, a to
- suterénu o výmere podlahovej plochy 154,64 m2
- učebne na I. nadzemnom podlaží o výmere 56,07 m2
      ; za účelom zriadenia talianskeho centra pre deti vo veku 2 až 6 rokov
      ; na dobu určitú od 01.08.2014 do 31.07.2019 
      ; pre PaedDr. Janu Asaro, trvale bytom Šancová 3573/31 v Bratislave 

; ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov 

; z dôvodu, že PaedDr. Jana Asaro, ako jedna zo spoluzakladateľov občianskeho združenia Primo Centro Italiano – Prvé talianske centrum „IL FIORELLINO“ vo fáze založenia, ponúka výučbu taliančiny s poldennou / celodennou starostlivosťou o deti vo veku od 2 do 6 rokov vo forme tematických celkov v rámci hier a cielených aktivít prispôsobených veku detí, s dôrazom na rozvoj komunikácie, pričom ponúkané služby sú určené pre všetkých obyvateľov danej lokality. PaedDr. Jana Asaro zároveň pristúpi k úprave prenajatých priestorov, pričom hodnota realizovaných investícií bude predstavovať sumu 25 000 € vrátane DPH 

; za nájomné vo výške:
- za obdobie 1 a 2 rokov trvania nájomného vzťahu 		1m2 / 50,00 €
- za obdobie 3 až 5 rokov trvania nájomného vzťahu		1m2 / 80,00 €

; s týmito podmienkami:
A:	nájomca v lehote 3 dní od schválenia uznesenia v miestnom zastupiteľstve predloží doklad o podaní žiadosti o registráciu občianskeho združenia Primo Centro Italiano – Prvé talianske centrum „IL FIORELLINO“ na Ministerstve vnútra SR; ak nájomca v uvedenej lehote nepredloží doklad o podaní žiadosti o registráciu občianskeho združenia, uznesenie miestneho zastupiteľstva stráca platnosť;
B:	nájomná zmluva bude nájomcom podpísaná v lehote 5 dní od schválenia uznesenia 	v miestnom zastupiteľstve; ak nájomná zmluva nebude v uvedenej lehote zo strany nájomcu podpísaná, uznesenie miestneho zastupiteľstva stráca platnosť; 
C:	nájomca bude užívať nebytové priestory výlučne na účel schválený miestnym 	zastupiteľstvom
D:	nájomca si nebude po skončení nájmu uplatňovať voči prenajímateľovi výšku vložených investícií.

2.   Postúpenie práv a povinností z uzatvorenej nájomnej zmluvy s PaedDr. Janou Asaro na občianske združenie Primo Centro Italiano – Prvé talianske centrum „IL FIORELLINO“, ktoré má byť založené za účelom za účelom prevádzkovania talianskeho centra pre deti vo veku 2 až 6 rokov, ako aj s tým spojenú zmenu účelu nájmu. 

-	s pripomienkami

-	bez pripomienok

DÔVODOVÁ  SPRÁVA

Dňa 20.05.2014 bola Základnej škole s materskou školou na ul. Cádrova 23 doručená žiadosť občianskeho združenia Primo Centro Italiano – Prvé talianske centrum „IL FIORELLINO“ - vo fáze založenia. Predmetom žiadosti je zámer zriadenia a prevádzkovania prvého talianskeho centra pre deti vo veku 2 až 6 rokov z talianskych, bilingválnych ako aj z lokálnych rodín, ktoré by ponúkalo ako prvé poldennú, resp. aj celodennú starostlivosť o deti, s výučbou taliančiny vo forme tematických celkov v rámci hier a cielených aktivít prispôsobených veku detí, s dôrazom na rozvoj komunikácie. Kontaktnou osobou vo veci je PaedDr. Jana Asaro (ďalej len „žiadateľ“). Žiadateľ ponúka bezplatnú výučbu talianskeho jazyka kvalifikovaným personálom aj pre žiakov školy. Zároveň ponúka obnovu  prenajatých priestorov, a to vo forme vykonaných investícií v objeme cca 25 000,00 €. Vykonané investície budú predstavovať vybudovanie WC v priestoroch šatne v suteréne základnej školy, ďalej výmenu vnútorných dverí, vstupných prahov, montáž zábradlí, výmenu okien, montáž a demontáž obkladov, osadenie ochranných krytov na radiátory, zakúpenie a umiestnenie kuchynskej linky za účelom prípravy jednoduchých jedál a pod.. Vykonané investície sa stávajú majetkom zriaďovateľa, t. j. mestskej časti a žiadateľ nepožaduje ich refinancovanie.   

Pri vykonanej obhliadke priestorov základnej školy boli tak zo strany školy ako aj zo strany žiadateľa ako najvhodnejšie pre daný účel vybrané priestory suterénu a učebne na                          I. nadzemnom podlaží. 

Nájomné je dohodnuté progresívne aj z dôvodu vykonaných investícií na strane nájomcu, pričom nájomcovi sa na nájomnom žiadne ďalšie zľavy poskytovať nebudú. Nájomca bude platiť najnižšie nájomné prvé dva roky trvania nájomného vzťahu, keď nájomné bude predstavovať 1m2 / 50,00 €, a tretí až piaty rok trvania nájomného vzťahu bude výška nájomného 1m2/ 80,00 €.